Kingsley Shacklebolt - Wikipedia

# Kingsley Shacklebolt

### Sa Wikipedije, slobodne enciklopedije

Lik iz Harry Pottera
Kingsley Shacklebolt
Rod | muškarac
Boja kose | ćelav
Boja očiju | smeđa
Vjernost | Red feniksa
Glumac | George Harris
Prvo pojavljivanje | Harry Potter i Red feniksa

Kingsley Shacklebolt je član Reda feniksa u romanima o Harry Potteru birtanske spisateljice J. K. Rowling. On je visok i ćelav tamnoputi muškarac koji nosi zlatnu naušnicu i ima dubok glas kojeg je J. K. Rowling spomenula nekoliko puta kao 'smirujući'.

Upozorenje čitaocu: Tekst koji slijedi mogao bi vam otkriti ključne detalje i završetak radnje ovog djela.

Kingsley Shacklebolt je auror koji je bio dvostruki agent za Red feniksa u Ministarstvu magije. Bio je prisutan tokom dijela u petoj knjizi kad je Harry bio ispitivan zbog tajne organizacije, Dumbledoreove Armije, nakon što ga je Marietta Edgecombe izdala Dolores Umbridge. Shacklebolt je neprimjetno promijenio Mariettino sjećanje, ali tokom bijega od Ministarstva Dumbledore ga je morao ureći kako bi Kingsley bio uvjerljiv. Shacklebolt je u Ministarstvu bio zadužen za potragu za Siriusom Blackom - to je smatrano prestižnim poslom zato što je Black bio najtraženiji čovjek u čarobnjačkoj Britaniji. Znajući da je Sirius nevin, on je Ministarstvu davao lažne informacije da se Sirius nalazi negdje na Tibetu. Kingsley Shacklebolt je poznavao Jamesa Pottera, ali čini se da nije bio član originalnog Reda feniksa.

U Drugom ratu, Shacklebolt se pridružio Redu i dobrovoljno se javio za člana straže koja je Harry Pottera dopratila iz doma porodice Dursley do Grimmauldovog trga br. 12 tokom ljeta 1995.

Shacklebolt se borio u bitci u Odjelu tajni i čini se da je veoma vješt u dvobojima zato što se odjednom borio s dvojicom smrtonoša. Nakon što je Sirius ubijen nastavio je dvoboj s Bellatrix Lestrange tokom kojeg je Kingsleyja pogodila čarolija koja je uzrokovala 'glasni prasak' i on je pao na tlo 'urlajući od boli'.

U Harry Potteru i Princu miješane krvi novi je Ministar magije, Rufus Scrimgeour, Shacklebolta zaposlio u uredu bezjačkog premijera u Londonu. Kingsley je dobio posao premijerovog tajnika, ali je zapravo bio njegov čuvar imenovan zbog mogućeg napada smrtonoša. To je dokaz povjerenja u Shacklebolta, pogotovo zato što ga je imenovao bivši auror. Međutim, to bi moglo značiti i da Scrimgeour sumnja na njega i da ga je želio staviti na položaj na kojem će manje moći pomagati Redu. Shacklebolt se pojavljuje i na kraju priče, na pogrebu Albusa Dumbledorea na kraju školske godine.

Preuzeto sa: "http://bs.wikipedia.org../../../k/i/n/Kingsley_Shacklebolt_8d49.html"

Kategorije: Likovi iz Harry Pottera

##### Views

- Članak
- Razgovor
- Trenutna verzija

##### Pretraga

##### Drugi jezici

- English
- Español
- Français
- Hrvatski
- Nederlands
- Norsk (bokmål)
- Polski
- Português